**Урок лiтаратурнага чытання ў 4 класе**

**Тэма: А.Пальчэўскi. «Крыўда».**

**Мэта:** данесцi да вучняў галоўную думку твора: «Мы ў адказе за тых, каго прыручылi»;вучыць дзяцей усведамляць свае адносiны да сяброў нашых меншых.

**Задачы: -** удасканальваць уменне асэнсавана i бегла чытаць уголас i моўчкi,працаваць над пашырэннем аператыўнага поля чытання вучняў;

-садзейнiчаць развiццю маўлення, увагi,крытычнага i лагiчнага мыслення вучняў; узбагачаць слоўнiкавы запас дзяцей;

-фармiраваць уменне арыентавацца ў аб’ёмным тэксце, аналiзаваць яго змест,складаць характарыстыку героя;

-актуалiзаваць веды вучняў пра сабак;

-паказаць дзецям, што можна здзiўляцца нават вядомаму, шукаючы ў iм незвычайнае;

-выхоўваць адказнасць у адносiнах да жывёл,жаданне з павагай ставiцца да братоў нашых меншых.

**Абсталяванне:** мультымедыйная прэзентацыя, ацэначныя лiсты, партрэт А.В.Пальчэўскага.

  **Ход урока**

 **1.Арганiзацыйны этап.**

Слайд 1.

**2.Этап праверкi дамашняга задання.**

Слайд 2.

 - На папярэднiм уроку мы працавалi з творам Якуба Пiноўскага «Падкормлiвайце птушак!».

Дамашняе заданне было размеркавана па групах:

1-я группа – скласцi сiнквейн пра птушак;

2-я група – падрыхтаваць апiсанне сiнiчкi;

3-я група – напiсаць лiст ад сiнiчкi.

- Але спачатку я прапаную аднавiць паслядоўнасць падзей, якiя апiсваюцца ў тэксце. Перад вамi пераблытаныя пункты плана тэксту, iх трэба раставiць у адпаведным парадку.

Слайд 3.

- Што у вас атрымалася?

Слайд 4.

- Малайцы! Слухаем адказ 1-й групы(сiнквейны).

1.Птушкi.

Зiмуючыя. Галодныя.

Лётаюць. Шукаюць. Чакаюць.

Спадзяюцца на дапамогу.

Сябры.

2.

Сiнiчкi.

Маленькiя. Жвавыя. Галодныя.

Шукаюць, каб пажывiцца.Чакаюць.

Жадаюць, каб iм дапамаглi.

Карысныя птушкi.

Слайд 5.

- Калi ласка, прадстаўнiкi 2-й, а потым i 3-й групы прадставяць свае адказы.

(Вучнi чытаюць апiсанне сiнiчкi, а потым лiсты ад птушак)

(Верш чытае напамяць добра падрыхтаваны вучань.)

**Пiсьмо птушак**

Лёг сняжок пушысты

Белы, як папера,

А на снезе птушкi

У каляровым пер’i.

Снегiры, сiнiцы,

Галкi-забiякi

На паперцы гэтай

Пакiдаюць знаki.

Цэлую гадзiну

Дзецi прастаялi:

«Што гэта за знакi?» -

I не адгадалi.

Падышоў дзядуля

Акуляры - ў рукi:

- Зараз адгадаем,

Дарагiя ўнукi.

Гэта ж пiшуць птушкi:

У iх няма кармушкi,

Просяць хоць бы трошкi

Зерняў, хлебных крошак. (А. Пысiн)

- Што галоўнае трэба памятаць, падкормлiваючы птушак?

Слайд 6.

- У кожнай групы ёсць лiсток з таблiцай. Знайдзiце ў таблiцы сваё прозвiшча i ацанiце, як вы выканалi дамашняе заданне.

(Настаўнiк паказвае таблiцу. Дзецi ацэньваюць сябе, а потым кiраўнiк групы ацэньвае кожнага з членаў групы.У канцы ўрока настаўнiк ацэньвае ўсю групу**).**

**3. Этап актуалiзацыi ведаў.**

- Адгадайце загадку:

З чалавекам ён сябруе,

Ноччу двор яго вартуе,

Служыць шчыра, небарака,

Хоць i кажуць: «Злы,…( сабака)».

Слайд 7.

- Як вы думаеце, чаму я загадала вам гэту загадку? Так. Таму што сёння мы пазнаёмiмся з творам Алеся Пальчэўскага «Крыўда», дзе галоўным героем будзе сабака.

- Давайце вызначым задачы нашага ўрока. А дапамогуць нам у гэтым дзеясловы:

(на экране з’яўляюцца дзеясловы)

Слайд 8.

- Сёння мы *пазнаёмiмся* з новым творам.

- *Пашырым* свой слоўнiкавы запас.

*- Будзем вучыцца* прыгожа i правiльна размаўляць па-беларуску, дружна працаваць, думаць, разважаць i г.д.

- Вернемся да назвы твора. Скажыце, калi ласка, што такое крыўда?

- Давайце звернемся да тлумачальнага слоўнiка.

***Пакрыўдзiць*** *– прычынiць крыўду, несправядлiва паставiцца да каго-небудзь*.

- Але перш, чым мы пачнём чытаць твор, я хачу пазнаёмiць вас з яго аўтарам Алесем Пальчэўскiм.

Слайд 9.

(Знаёмства з бiяграфiчнымi звесткамi аб пiсьменнiку. Паказ партрэта.)

**4. Этап усваення новых ведаў.** Асэнсаванне зместу (чытанне з прыпынкамi з выкарыстаннем розных тыпаў пытанняў, абмеркаванне зместу кожнага ўрыўка з прагнозамi развiцця сюжэта).

- Дзецi, давайце па назве твора паспрабуем здагадацца, аб чым будзе апавяданне. (Вучнi даюць адказы).

**Слоўнiкавая работа**.

- У тэксце нам сустрэнуцца незнаёмыя словы.

Слайд 10.

(Настаўнiк чытае словы i дае тлумачэнне дадзеных слоў).

**Чытанне з прыпынкамi**.

Першы прыпынак.(Настаўнiк чытае да слоў «Паставiлi палаткi каля раённага горада»).

- Куды паехаў брыгадзiр Ціхан Піліпавіч ?

- Каго ён браў заўсёды з сабою? Чаму?

- Да чаго брыгадзір прывучыў Мурзу?

- Як выконваў свае даручэннi Мурза?

- Знайдзiце ў тэксце, чаму сабаку звалi Мурза?

- Цi спадабаўся вам Мурза. Калi так, то за што?

- Як людзi ставiлiся да сабакi?

- Паспрабуйце здагадацца, што адбудзецца далей?

ФIЗКУЛЬТХВIЛIНКА

Другi прыпынак.(Настаўнiк спыняецца пасля слоў «Надта шкада было сабакi»).

- Цi спраўдзiлiся нашы прагнозы?

- Чаму ў краму разам з Мурзам адправiўся сам гаспадар?

- Ці змяніліся абавязкі Мурзы на новым месцы?

 - За якой пакупкай пабег Мурза пасля полудня?

- Якi настрой быў у геолагаў вечарам? Чаму?

- Зараз на хвiлiну ўявiце сябе кампазiтарамi або мастакамi. Якая музыка будзе адпавядаць настрою гэтага ўрыўка? Якiя колеры будуць пераважаць на карцiне? (Мажорная музыка.Смутак, боль,журба, … . Шэрыя, цёмныя колеры.)

- Вашы прагнозы. Што будзе далей?

Трэцi прыпынак.(Настаўнiк спыняецца пасля слоў «Клiчам снедаць – не iдзе»)

- Цi спраўдзiлiся нашы прагнозы?

- Вярнуўся Мурза у лагер ці не?

- Дзе правёў ноч Мурза?

- Куды давялося бегчы сабаку за пакупкамі? Чаму?

- Як геолагi аднеслiся да гэтага ўчынку сабакi?

- Знайдзiце i прачытайце, у якiм настроi вярнуўся аднойчы Мурза ў лагер?

- Як вы думаеце, што будзе далей?

Тэкст настаўнiкам дачытваецца да канца.

- Цi спраўдзiлiся нашы прагнозы?

- Аб чым даведаўся Ціхан Піліпавіч ад крамніка?

- Ацанiце ўчынак прадаўца.

- Цi можна жартаваць над жывёламi? Чаму?

- Як змянiўся настрой Мурзы, калi Цiхан Пiлiпавiч вярнуўся з крамы з пакупкамi ? Знайдзiце гэты момант у тэксце i прачытайце.

- З чаго вiдаць, што Мурза перастаў давяраць крамнiку?

- Якi момант у тэксце, на вашу думку, самы напруджаны?

ФІЗКУЛЬТХВІЛІНКА

- Давайце знойдзем і прачытаем той урывак, дзе Мурза ўжо не давярае прадаўцу і сваімі паводзінамі нібыта вучыць чалавека сур’ёзна ставіцца да сваіх абавязкаў.

**5. Этап замацавання матэрыяла.**

**\*** Чытанне апавядання вучнямi (напаўголасу).

\* Чытанне i знаходжанне ўрыўка да малюнка.

\* Работа ў групах:

1 група працуе над складаннем характарыстыкi Мурзы, выкарыстоўваючы прыём «Лiст па крузе».

2 група складае сiнквейн па тэме «Сабака Мурза».

3 група працуе па аднаўленню сказаў i падбору канцовак да iх.

**6. Этап кантроля i самакантроля ведаў. Падвядзенне вынiкаў работы.**

- Праверым, што ў вас атрымалася?

(Першая група зачытвае свае словы-прыметнiкi, падыходзячыя да характарыстыкi Мурзы).

Напрыклад: разумны, ласкавы, адважны, верны i г.д.

Слайд 11.

(Другая група зачытвае сiнквейн.) Напрыклад:

Мурза.

Разумны. Верны, Даверлiвы.

Бегаў у краму.Прыносiў.Пакрыўдзiўся.

Добрасумленны i адказны памочнiк.

Сабака-сябар.

Слайд 12.

Слайд 13.

(Трэцяя група зачытвае адрэдактаваныя сказы.)

Мы ў адказе за тых, каго прыручылi.

Сабака не футбольны мяч, i пасля гульнi ён можа спатрэбiцца.

Дрэнна выхаванага сабаку цяжка перавыхаваць.

- Сярод дадзеных сказаў знайдзiце сказ, якi выражае галоўную думку твора.

- Малайцы! I зноў вазьмiце свае ацэначныя лiсты i ацанiце сваю работу ў групах, а потым адзнаку паставiць кiраўнiк кожнай групы.I як вынiк, я пастаўлю вам адзнаку за ўрок у журнал.

- Але ведаеце, дзецi, самую галоўную адзнаку вам пастаiць жыццё. Яно i пакажа, як вы зможаце прымянiць атрыманыя веды. Спадзяюся, што сённяшнi ўрок калi-небудзь дапаможа вам атрымаць галоўную дзясятку ў жыццi.

Гульня “Жылі-былі сабакі “.

Ніхто не ведае, калі пачалася дружба чалавека з сабакам. Ці сам ён пацягнуўся да чалавека, прываблены пахам ежы і цяплом кастра, ці чалавек прынёс у сваё жыллё ваўчаня або маленькага шакала і прыручыў яго… Так ці інакш, але вось ужо шмат тысяч гадоў сабака – верны сябар і спадарожнік чалавека.

За гэты час людзі стварылі шмат парод службовых і вартавых сабак. Сабакі пільнуюць статкі, смела ўступаюць у бойку з ваўкамі – гэта пастухоўскія сабакі. У час Вялікай Айчыннай вайны спецыяльна вывучаныя сабакі дапамагалі сапёрам шукаць варожыя міны.

- Знайдзіце і прачытайце, каму дапамагаюць сабакі. Растлумачце як.

Слайд 14.

**7.Рэфлексiя**.

- Дзеці, уявіце сабе, што Мурза – чалавек. Якім бы ён быў чалавекам? Ці хацелі б мець такога сябра?

- Ці можаце вы самі быць такімі вернымі і адданымі?

- Ці можна сказаць, што ў Ціхана Піліпавіча і Мурзы былі такія ж адносіны між сабой? Ці існавала паміж імі дружба?

- Дзякуй вам за працу. Малайцы!

(Прыём « Куткi настрою».)

- Калі вы адказна і добрасумленна ставіліся да падрыхтоўкі дамашняга задання і рабоце на ўроку, калі ў вас цудоўны эмацыянальны настрой, выберыце чырвоны колер.

- Калі вы добра папрацавалі і дома, і на ўроку, але маглі б яшчэ лепш, і настрой ваш быў сярэдняй якасці, выберыце зялёны колер.

- Ну, а калі вы зусім не стараліся, не ведаеце, што рабілі, над чым працавалі.І настрой на працягу ўрока у вас быў абыякавы, выберыце сіні колер.

**8. Этап iнфармiрвання аб дамашнiм заданнi.**

Слайд 15.

Група 1 – выразна чытаць урывак, якi найбольш спадабаўся.

Група 2 – пераказаць апошнюю частку твора ад iмя Мурзы.

Група 3 – перачытаць тэкст, падабраць прыказкi аб дружбе.

Па жаданню зрабiць малюнак.

Слайд 16.

- Калi ў вас ёсць дома чацвераногi любiмец, прынясiце фотаздымак i раскажыце пра яго.

Прылажэнне

**Алгарытм складання сінквейна.**

1. Хто? ( Імя )

2. Які ? ( тры прыметнікі )

3. Што рабіў? ( Што робіць?) ( 3-4 дзеясловы)

4. Хто ён такі? ( 1 сказ або словазлучэнне)

5. Хто ён для чалавека?

**Словы для выкарыстання:** разумны, верны, адважны, даверлівы, радуе, сябруе, паважае, дапамагае, выручае, крыўдзіцца, аддана служыць чалавеку, верна служыць гаспадару, сабака – сябар.

**Словы для характарыстыкі Мурзы.**

Разумны, адказны, лянівы, ласкавы, пражорлівы, падманшчык, адважны, хітры, злы, верны, добрасумленны, несімпатычны, прыгожы, добры, труслівы.

**Сказы для падбору канцовак. Выбраць патрэбныя.**

Мы ў адказе за тых,каго …

Сабака не футбольны мяч, і пасля гульні ён можа …

Дрэнна выхаванага сабаку цяжка …

**Словы для выкарыстання:** прыручылі, накармілі, гаўкаць, спатрэбіцца, перавыхаваць, схаваць, знайсці, убегчы.

**Апісанне птушкі**

1. Сініца вусатая – мелкая птушка. Даўжыня цела 15-18 см, размах крылаў 16-19 см, маса 13-20 грамаў. Хвост доўгі, завостраны на канцы, У самца верх галавы і шыі шэры, спіна і хвост карычневата-руды, крылы чарнаватыя з белай палоскай, ніжняя старана цела белая з жаўтаватым налётам, пад клювам доўгія пучкі чорнага пер’я – “вусы”. Дзюба жоўтая. У самачак і маладых птушак галава больш рудая, “вусоў” няма.

Зімуючы від. Гняздзіцца часта групамі. Трымаецца парамі і чародкамі. Адкладвае 5-6 белых з цёмнымі крапінамі яек у красавіку або маі.

2. Сініца – маленькая птушка, каля 18 см у даўжыню, з жоўтым брушкам і чорным гальштукам, з чорным лобікам і белымі шчочкамі. Жывіцца яна насякомымі, якіх шукае сярод трэшчын кары дрэў, сярод апалага лісця.Есць таксама насенне. Сінічка павінна шмат пазавіхацца, каб знайсці досыць корму. З’есці ёй трэба на дзень гэтулькі, колькі важыць сама. Калі снег прыкрые зямлю, а лёд аблепіць кару дрэў, сінічка не можа нічога знайсці і галадае.

**Ліст ад сінічкі**

1. Дзеці! Я ведаю, што вы любіце зіму. Я яе таксама люблю. Асабліва, калі можна пажывіцца насякомымі, якіх я дастаю з-пад кары дрэў і сярод апалага лісця. Але калі снег усцілае тоўстым покрывам зямлю, мне цяжка дабрацца да корма. Бывае, што я не магу нічога знайсці і дзень, і два. Канечне ў мяне ёсць уласныя запасы тлушчу і першыя два дні я іх спажываю, з-за чаго худнею. А калі не пацяплее, я магу аслабець і загінуць. Гэтак жа даводзіцца і іншым птушкам, маім сябрам.

Але вы, дзеці, можаце нам дапамагчы. Мы любім насенне раслін сланечніку, льнянога семя, хлебныя крошкі і нясоленае сала. Зрабіце кармушку. Павесце яе на дрэва і абавязкова штодня кладзіце ў кармушку корм. Мы вам будзем вельмі ўдзячны! Сінічка.

2. Мы – маленькія птушкі-сінічкі. Нам вельмі холадна і голадна зімой. Сябры, дапамажыце нам! Няхай кожны з вас зробіць кармушку. Павесце яе насупраць акна на дрэва або куст узацішку. Насыпце туды зярнятак або насення, хлебных крошак або прычапіце кавалачак нясоленага сала. І, калі ласка, не забывайцеся прыходзіць да кармушкі кожны дзень! Мы вас чакаем! А ўвесну мы, сінічкі, будзем гаспадынямі вашых садоў і агародаў.

 Да сустрэчы. Сінічкі.

**Алесь Пальчэўскі. Бiяграфiчныя звесткi.**

Алесь ( Аляксандр Восіпавіч) Пальчэўскі нарадзіўся 16 студзеня 1905 г. у вёсцы Прусінава Уздзенскага раёна Мінскай вобласці ў вялікай і дружнай сялянскай сям’і, якая складалася з дзевяці чалавек.

Пасля заканчэння пачатковай школы, у верасні 1918 г. А.Пальчэўскі быў прыняты на вучобу Ў Нова-Свержанскае вышэйшае пачптковае вучылішча, якое праз год рэарганізавалася ў гімназію. У 1931 г. скончыў педагагічны факультэт Беларускага дзяржаўнага ўніверсітэта. Але здзейсніць сваю мару маленства – стаць настаўнікам, адразу не ўдалося. З 1931 -1936 гг. працаваў у часопісах “Каапірацыя БССР”, “Іскры Ільіча”.

1936 г. Рэпрэсіраваны. 1937 г. Прыгавораны да 8 гадоў пазбаўлення волі.

1946г. Вярнуўся ў Беларусь, выкладаў мову і літаратуру ў Пухавіцкай, Рудзенскай сярэдніх школах.

1948 г. быў зноў асуджаны да высылкі на пасяленне ў Краснаярскім краі.

1954 г. Рэабілітаваны.

1955 - 1957 гг. Працаваў у газеце “Зорька”, рэдактарам у Дзяржаўным ведавецтве БССР.

1961 – 1967 гг. Адказны сакратар рэдакцыі часопіса “Вясёлка”.

26 красавіка 1979 г. А.Пальчэўск памёр, не дажыўшы меней года да свайго 75-годзя.

Для дзяцей выдаў дзевяць кніг. Перакладаў на беларускую мову творы расійскіх, украінскіх, грузінскіх пісьменнікаў.

**Сініца вялікая (апісанне).**

Даўжыня сініцы вялікай да 16 см, маса каля 20 грамаў. Апярэнне галавы, горла і падхвосця чорнае, на галаве з сінім адлівам;шчокі белыя, верхняя частка спіны жаўтавата-зялёная, крылы шаравата-блакітныя са светлай папярочнай паласой, брушны бок жоўты, з чорнай паласой, хвост амаль чорны, з блакітным напылам.

Песня громкая, звонкая “пінь-пінь”, “пілі-пілі-пілі, ін-ча-ін-ча”. Гняздо ў дуплах дрэў,шчылінах вудынкаў будуюць абедзьве птушкі 4-7 дзён.Кладка двойчы за год.

На Беларусі сініца вялікая шматлікі аседлы від. Гняздуецца ў гаях, парках, садах, лясах. Корміцца насякомымі. Карысная, знішчае шмат шкоднікаў сельскай гаспадаркі.